Hekel ’n Marokkaanse voetkussing | Vrouekeur Hekel ’n Marokkaanse voetkussing
Geskryf deur Karen Adendorff 09/02/2020
Die herhaling van die seshoekmotief skep die illusie van teëls op hierdie voetkussing
V innis Colours Nikkim DK (50 g-balle): 2 balle Pacific Blue en 1 bal elk White en Kingfisher 3 mm-hekelpen 1,5 m stewige katoenmateriaal 1 m voeringmateriaal 45 cm-ritssluiter stopsel 1,5 m wit pomponkoord 3 m wit koord algemene naaldwerkbenodigdhede Grootte Deursnee = 45 cm, hoogte = 14 cm
1 Steek die pen regdeur die hekelwerk op die plek wat deur die patroon aangedui word.
2 Slaan die draad oor die pen en trek die lang lus na die voorkant toe deur.
3 Voltooi die steek soos gewoonlik. Moenie die hekeldraad te styf trek sodat die hekelwerk ineengetrek word nie.
4 Slaan die draad oor die pen en trek dit deur twee lusse. Herhaal.
5 Slaan die draad oor die pen en trek dit deur die laaste twee lusse op die pen.
3 Hekel die volgende steek/steke (aantal langbene volgens die patroon) dieselfde.
1 Slaan die draad drie maal oor die pen.
3 Slaan die draad oor die pen en trek die pen deur die eerste lus sodat daar vyf lusse op die pen is.
5 Slaan die draad oor die pen en trek dit deur die volgende twee lusse. Herhaal.
Knip ’n sirkel van 47 cm in deursnee uit die katoenmateriaal. Knip 2 halwe sirkels uit maar reken 2 cmnaattoelating by elke reguit sy vir ritssluiter. Knip ’n strook van 147 cm x 17 cm.
Kap die twee nate van die halfsirkels om. Plaas die twee halfsirkels met regte kante op mekaar en stik 3,5 cm vanaf elke kant van die reguit sy toe.
Ryg die middelgedeelte met lang steke toe. Pars die naat oop.
Plaas die regte kant van die ritssluiter op die verkeerde kant van die naat, steek vas en stik aan die regte kant aan weerskante van die ritssluiter vas. Trek die rygdraad uit.
Steek hekelwerk op die regte kant van die sirkel vas en werk rondom vas. Werk die pomponkoord aan die regte kant rondom vas. (Die pom-pons moet na die binnekant toe lê.)
Verdeel die twee sirkels in vier gelyke dele en merk die vier plekke. Werk die breedtenaat van die lang strook toe en verdeel die strook bo en onder ook in vier gelyke dele en merk die vier plekke. Plaas die strook en sirkel met regte kante opmekaar sodat die merke ooreenstem.
Steek rondom vas en stik aanmekaar. Doen dieselfde met die onderste sirkel waarin die ritssluiter is. Laat die ritssluiter ’n entjie oop. Kap die nate om en dop die kussing om.
Knip twee sirkels met deursnee van 47 cm elk en ’n strook van 147 cm x 17 cm uit die voeringmateriaal.
Stik die breedtenaatjie van die strook toe. Merk die sirkels in vier gelyke dele asook die strook bo en onder.
Plaas die merkies op mekaar, steek verder vas en stik vas aan bokant sowel as onderkant. Laat ’n opening vir stopsel.
Dop om en stop die kussing met die stopsel en werk die opening toe.
Plaas die binnekussing in die buitekussing. Werk die koord aan die bokant en onderkant van die kussing met klein stekies vas.